**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Odluka o II. Izmjenama i dopunama Odluke o ustrojstvu i djelokrugu rada upravnih odjela Općine Podstrana

**PRAVNI OSNOV:** Zakon o lokalnoj i područnoj (regionalnoj) samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET:** Obrazloženje prijedloga Odluke o II. Izmjenama i dopunama Odluke o ustrojstvu i

djelokrugu rada upravnih odjela Općine Podstrana

Člankom 35. točka 4. i 53. stavak 4. Zakona o lokalnoj i područnoj samoupravi („Narodne novine“

broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17,

98/19, 144/20) propisano je da predstavničko tijelo općim aktom uređuje ustrojstvo i djelokrug

upravnih tijela jedinice lokalne samouprave.

Člankom 55. Statuta Općine Podstrana („Službeni glasnik Općine Podstrana“ broj 07/21, 21/21,

04/23) propisano je da se ustrojstvo i djelokurg upravnih tijela uređuje posebnom odlukom

općinskog vijeća.

Sukladno Odluci o ustrojstvu i djelokrugu rada upravnih odjela Općine Podstrana („Službeni

glasnik Općine Podstrana“ broj 24/19, 14/23) za upravljanje i obavljanje djelatnosti

samoupravnom djelokrugu Općine Podstrana, sukladno Zakonu o lokalnoj i područnoj

(regionalnoj) samoupravi, u Općini Podstrana ustrojena su 4 upravna odjela:

* Upravni odjel za pravne poslove i strateško upravljanje,
* Upravni odjel za javnu nabavu, gospodarstvo, društvene djelatnosti i EU fondove,
* Upravni odjel za proračun i financije,
* Upravni odjel za prostorno uređenje, komunalne poslove i zaštitu okoliša,

s opisom poslova i djelokruga kako su utvrđeni citiranom Odlukom.

Prijedlogom II. Izmjena i dopuna citirane Odluke, djelomično se mijenja nadležnost upravnih

odjela, na način da Upravni odjel za pravne poslove i strateško upravljanje preuzima:

* od Upravnog odjela za prostorno uređenje, komunalne poslove i zaštitu okoliša poslove vezane za pomorsko-komunalno i prometno redarstvo, te auto-taksi dozvola.

U ostalom dijelu opis poslova i djelokrug Upravnih odjela ostaje neizmijenjen.

Slijedom navedenog, predlaže se donijeti sljedeći akt:

Na temelju članka 35. stavak 1. točka 4. i članka 53. Zakona o lokalnoj i područnoj (regionalnoj)

samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11,

144/12, 19/13, 137/15, 123/17, 98/19 i 144/20) i članka 30. Statuta Općine Podstrana („Službeni

glasnik Općine Podstrana“ broj 7/21, 21/21, 04/23), Općinsko vijeće Općine Podstrana na 34.

sjednici održanoj dana 02. prosinca 2024. godine donosi sljedeću

**ODLUKU**

**o II. Izmjenama i dopunama Odluke o ustrojstvu i djelokrugu**

**rada upravnih odjela Općine Podstrana**

**Članak 1.**

U Odluci o ustrojstvu i djelokrugu rada upravnih odjela Općine Podstrana („Službeni glasnik

Općine Podstrana“ broj 24/19, 14/23) u članku 9. stavku 1. dodaju se alineje 35., 36. i 37., koje

glase:

* upravlja i nadgleda rad pomorsko-komunalnog redarstva u svrhu provođenja komunalnog i pomorskog reda te obavljanja upravnih i stručnih poslova iz njihove nadležnosti sukladno pozitivnim propisima,
* upravlja i nadgleda prometnog redarstva,
* provodi postupak izdavanja dozvola za auto-taksi prijevoz.

**Članak 2.**

U Odluci o ustrojstvu i djelokrugu rada upravnih odjela Općine Podstrana („Službeni glasnik

Općine Podstrana“ broj 24/19, 14/23) u članku 12. stavku 1. brišu se alineje 11. i 13.

U Odluci o ustrojstvo i djelokrugu rada upravnih odjela Općine Podstrana („Službeni glasnik

Općine Podstrana“ broj 24/19, 14/23), u članku 12. stavku 1. dosadašnje alineje 12., 14.,15.,16.,

17.,18.,19.,20.,21., 22.,23. i 24. postaju alineje 11., 12., 13., 14., 15., 16., 17., 18., 19., 20., 21. i 22.

**Članak 3.**

Danom stupanja na snagu ovih II. Izmjena i dopuna Odluke o ustrojstvu i djelokrugu rada upravnih odjela Općine Podstrana **Upravni odjel za pravne poslove i strateško upravljanje** **preuzima** poslove koji su se do dana stupanja na snagu ovih II. Izmjena i dopuna **obavljali u Upravnom odjelu za prostorno uređenje, komunalne poslove i zaštitu okoliša**, koji se odnose na poslove pomorsko-komunalnog i prometnog redarstva, te dozvole za auto-taksi prijevoz.

**Članak 4.**

Danom stupanja na snagu ovih II. Izmjena i dopuna Odluke o ustrojstvu i djelokrugu rada upravnih odjela Općine Podstrana službenici raspoređeni u Upravnom odjelu za prostorno uređenje, komunalne poslove i zaštitu okoliša na poslovima vezanim uz pomorsko-komunalno i prometno redarstvo preuzimaju se u Upravni odjel za pravne poslove i strateško upravljanje.

**Članak 5.**

Ova Odluka o II. Izmjenama i dopunama Odluke o ustrojstvu i djelokrugu rada upravnih odjela Općine Podstrana stupa na snagu osmog dana od dana objave u ''Službenom glasniku Općine Podstrana''.

KLASA: 024-02/24-01/13 Predsjednik

URBROJ: 2181-39-01-24-08 Općinskog vijeća:

Podstrana, 02. prosinca 2024. godine Zdravko Galić